Can Girona

Carretera de la Conreria

Castellruf. Poblat ibèric

Cementiri del còlera

Coll Mercader. Cruïlla. Seguim direcció les Llicorelles

Dolmen de Castellruf

Estació de Mollet-Martorelles

Estació de Montcada Reixac

Font de la Mercè

Llicorelles. Seguim pel GR-97.3

Pont de vianants

Pont sobre el Besòs

Sant Pere de Reixac

Turó de Galzeran (Mates)

Turó de les Maleses

Turó de Moià (bandera)

60. Senderisme en tren: Montcada R.-St. Pere Reixac - les Maleses - Cem.Còlera - Galzeran - Mollet
En aquesta sortida recorrerem la part meridional de la Serralada de Marina, unitat geogràfica inclosa en la Serralada Litoral Catalana. Trepitjarem dos espais protegits, els Parc de la Serralada Litoral (7000ha) i el Parc de la Serra de Marina (2000ha).
DIFICULTAT
Itinerari llarg i amb diversos desnivells que fan la sortida exigent físicament. El recorregut segueix diferents senders bàsicament per pistes i corriols que ens facilitaran el seguiment del recorregut.
SENDERS
En gairebé tot l´itinerari seguim un sender marcat. De Montcada fins a la Conreria seguirem diferents senders locals SL que tot i no estar marcats amb senyals de pintura blanca i verda, sí que estan senyalitzats amb pals verticals.
Des de la Conreria seguirem un curt tram pel GR-92 del qual ens separarem una estona per pujar al cim del Turó de Galzeran. Prop del Turó de Castellruf trobarem el GR-97.3 sender marcat amb pintura i que seguirem ja tota l´estona fins la mateixa estació de Mollet-Sant Fost.
TRENS
Totes dues estacions es troben a en la línia R2 Nord d´Adif. Es pot utilitzar la R4 també d´Adif per baixar a l´estació de Montcada-Manresa, a 5min. de l´estació de Montcada i Reixac. A la mateixa estació de Montcada-Manresa es troben els senyals blancs i vermells del GR-92 que podem seguir en direcció sud cap al riu Besòs.
INTERÈS
Excursió que visita nombrosos elements històrics i arquitectònics d´interès. Visitarem l´ermita de Sant Pere de Reixac, del s. X, i dos poblats ibèrics, un arranjat per a la visita (Les Maleses) i un altre (Castellruf) on la vegetació envolta les pedres i on podrem sentir per uns instants la sensació de ser els descobridors d´unes antigues ruïnes enmig d´una natura envoltant.
Però també podrem conèixer el dolmen de Castellruf, trepitjar el Cementiri del Còlera, a la Conreria, i fer un 100 cims gràcies al qual existeix el sistema mètric, el Turó de Galzeran.
Per aquells que vulguin apartar-se del camí encara podrien visitar la Cartoixa de Montalegre, les ruïnes del Castell de Sant Miquel de Montornès o la torre de telegrafia òptica recentment restaura, també a Montornès, elements que es visiten en l´Itinerari 1 de Senderisme en tren.